句
唐·沈彬

尺素隐清辉，一毫分险阻。金翅动身摩日月，银河转浪洗乾坤。须知手笔安排定，不怕山河整顿难。九衢冠盖暗争路，四海干戈多异心。地隈一水巡城转，天约群山附郭来。数家鱼网疏云外，一岸残阳细雨中。松欹晚影离坛草，钟撼秋声入殿风。压低吴楚遥涵水，约破云霞独倚天。半身落日离秦树，一路平芜入楚烟。清占月中三峡水，丽偷云外十洲春。幽鸟唤人穿竹去，野猿寻果出云来。